# Rupicola

Rupicola és un gènere d'ocells de la família dels cotíngids (Cotingidae), dins l'ordre dels passeriformes i són coneguts amb el nom comú de gallet de roca.

## Descripció

Els ocells d'aquest gènere són grossos i grassonets, mesuren entre 26 i 30 cm de longitud, i habiten en selves humides tropicals i subtropicals, properes a àrees rocoses i regions muntanyenques, on construeixen els nius. Posseeixen un notable dimorfisme sexual; els mascles tenen una cresta prominent i un plomatge amb coloració ataronjada o vermellosa brillant, mentre les femelles són d'un marró vermellós més apagat.

## Hàbitat i distribució

Viuen en les selves humides tropicals i subtropicals, prop de serralades. No freqüenten la part superior dels arbres i viuen prop del terra. Habiten el nord d'Amèrica del Sud. Excepte durant l'època d'aparellament, aquests ocells són animals cautelosos i difícils de veure a la copa de la selva tropical. S'alimenten principalment de fruites i baies i poden ser agents importants de la dispersió per a les llavors de la selva tropical.

## Alimentació

Bàsicament s'alimenten de fruites, però també formen part de la dieta els insectes.

## Reproducció

Com altres cotíngids, tenen una complexa conducta de festeig, desenvolupant acrobàcies lek, que ofereixen un dels espectacles d'ocells més espectaculars del món: una dotzena o més de mascles es reuneixen per exhibir-se per a les femelles en branques o lianes, on s'inclinen, s'exhibeixen i salten en moviments estereotipats, agitant les ales i fent repicar el bec, mentre emeten sons anomenats roncs que arriben a la cacofonia quan alguna femella s'hi acosta.

## Taxonomia

El gènere Rupicola va ser introduït pel zoòleg francès Mathurin Jacques Brisson l'any 1760 amb el Gallet de roca de la Guaiana (Rupicola rupicola) com a espècie tipus. El nom del gènere Rupicola prové de llatí «rupes, rupis» que significa “roca”, i «colere» que significa “habitant”.
Hi ha dues espècies de gallets de roca:
* Gallet de roca dels Andes - (Rupicola peruvianus).
* Gallet de roca de la Guaiana - (Rupicola rupicola).

## Referències

* ↑ «Rupicola». Cercaterm. TERMCAT, Centre de Terminologia. [Consulta: 25 gener 2025].(català)
* 1 2 Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX : Filadelphia : Washington, DC: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 515, làmines 72(6-7). ISBN 978-0-292-71748-0.
* ↑ Ecology of the Cock-of-the-Rock, de Haemig PD (2012) ECOLOGY.INFO 1 recuperat el 26 de gener de 2014
* ↑ «gallet de roca de la Guaiana». eBird. [Consulta: 25 gener 2025].
* ↑ «gallet de roca andí». eBird. [Consulta: 25 gener 2025].
* ↑ Brisson, Mathurin Jacques. Ornithologie, ou, Méthode Contenant la Division des Oiseaux en Ordres, Sections, Genres, Especes & leurs Variétés (en french, latin). Paris: Jean-Baptiste Bauche, 1760.
* ↑ Check-list of Birds of the World. 8. Cambridge, Massachusetts: Museum of Comparative Zoology, 1979, p. 306.
* ↑ Jobling, J.A. «Key to Scientific Names in Ornithology». Handbook of the Birds of the World Alive. Lynx Edicions, 2019. [Consulta: 5 abril 2019].
* ↑ «Cotingas, manakins, tityras, becards». World Bird List Version 9.1. International Ornithologists' Union, 2019. [Consulta: 5 abril 2019].